A Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/17. szám) 10. szakasza, valamint a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 2. bekezdése, valamint 24. szakaszának 2. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**SZABÁLYZATOT**

hoz

**A TARTOMÁNYI, OKTATÁSI, JOGALKOTÁSI,
KÖZIGAZGATÁSI ÉS NEMZETI KISEBBSÉGI – NEMZETI
KÖZÖSSÉGI TITKÁRSÁG KÖLTSÉGVETÉSI ESZKÖZEINEK
A KÉTTANNYELVEN OKTATÓ VAJDASÁG AUTONÓM
TARTOMÁNYI SZÉKHELYŰ ÁLTALÁNOS- ÉS KÖZÉPISKOLÁK
2025. ÉVI FINANSZÍROZÁSÁRA ÉS TÁRSFINANSZÍROZÁSÁRA VALÓ
ODAÍTÉLÉSÉRŐL**

**Általános rendelkezések**

**1. szakasz**

Jelen Szabályzat szabályozza a kéttannyelven oktató Vajdaság autonóm tartományi székhelyű általános- és középiskolák (a továbbiakban: kéttannyelvű iskolák) finanszírozására és társfinanszírozására irányuló eszközök odaítélésének módját és mércéit, a Vajdaság Autonóm Tartomány költségvetéséről szóló rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Tartományi Titkárság) külön rovatrendje alatt jóváhagyott appropriációkkal összhangban.

A jelen Szabályzatban valamennyi nyelvtani hímnemben használt kifejezés felöleli az adott személyre vonatkozó hím- vagy nőnemet.

**Az eszközök mértéke**

**2. szakasz**

Az eszközöket a Vajdaság Autonóm Tartomány 2025. évi költségvetéséről szóló tartományi képviselőházi rendeletben Vajdaság Autonóm Tartomány területén a kéttannyelvű oktatást megvalósító általános és középiskolák (a továbbiakban: felhasználók) 2025. évi finanszírozására és társfinanszírozására 3.500.000,00 dinár összegben biztosítottuk, éspedig:

1. az alapfokú oktatásban:
* a kéttannyelvű oktatás megvalósítását szolgáló **programköltségekre** (a kéttannyelvű oktatást megvalósító végrehajtók, az oktatási anyag, a foglalkoztatottak szakmai továbbképzésének – a tanügyi káderállomány hazai és külföldi képzésének, a szakirodalom, a didaktikai anyag taneszközei beszerzési költségeinek, valamint a kéttannyelvű oktatás megvalósítását szolgáló összes más költségek finanszírozására) **783.000,00** dinár összegben,
* a kéttannyelvű oktatás megvalósításához szükséges **felszerelés beszerzésére** **890 000,00** dinár összegben,
1. a középfokú oktatásban:
* a kéttannyelvű oktatás megvalósítását szolgáló **programköltségekre** (a kéttannyelvű oktatást megvalósító végrehajtók, az oktatási anyag, a foglalkoztatottak szakmai továbbképzésének – a tanügyi káderállomány hazai és külföldi képzésének, szakirodalom, és didaktikai eszközök beszerzési költségeinek, a Cambridge Központ licenciája és a nemzetközi IB érettségi évi tagdíjának, valamint a kéttannyelvű oktatás megvalósítását szolgáló összes más költségek finanszírozására) 1.500.000,00 dinár összegben,
* a kéttannyelvű oktatás megvalósításához szükséges **felszerelés beszerzésére** **327 000,00** dinár összegben.

**Az eszközök rendeltetése**

**3. szakasz**

A hivatkozott eszközök rendeltetése:

1. a kéttannyelvű oktatás megvalósításához szükséges felszerelés beszerzése és
2. a kéttannyelvű oktatást megvalósítók finanszírozása, oktatási anyagköltségek, a foglalkoztatottak szakmai továbbképzése – pedagógusképzés (hazai és külföldi), szakirodalom és didaktikai eszközök beszerzési költségei, a Cambridge Központ licencia utáni évi tagsági díj és az IB – nemzetközi érettségi utáni tagsági díj, valamint a kéttannyelvű oktatás megvalósítását szolgáló valamennyi egyéb költség finanszírozása.

A feltüntetett rendeltetésekre irányuló eszközöket Vajdaság Autonóm Tartomány költségvetése (a továbbiakban: Vajdaság AT költségvetése) biztosítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendjében.

**Az eszközök odaítélésére jogosultak**

**4. szakasz**

Az eszközök odaítélésére azok az alap- és középfokú oktatási intézmények jogosultak, amelyek a kéttannyelvű oktatás megvalósítására az oktatási ügyekben illetékes minisztérium (a továbbiakban: Minisztérium) jóváhagyását megkapták.

**Az eszközök odaítélésének módja**

**5. szakasz**

A jelen Szabályzat 1. szakaszában foglalt programok és projektek finanszírozása és társfinanszírozása a Titkárság által évente legalább egyszer meghirdetett pályázat (a továbbiakban: pályázat) útján történik, a Titkárság pénzügyi terve szerint.

A pályázat tartalmazza a pályázati kiírás alapját képező dokumentum elnevezését, a pályázat alapján odaítélésre előirányzott eszközök keretösszegét, a kérelmezők körét, a pályázat rendeltetését, a pályázati kérelmek rangsorolására vonatkozó mércéket, a pályázati kérelmek benyújtásának módját és határidejét, valamint a pályázati kérelmek benyújtására vonatkozó feltételek és mércék teljesítését igazoló egyéb dokumentációt.

**6. szakasz**

 A pályázatot közzé kell tenni Vajdaság Autonóm Tartomány Hivatalos Lapjában, a Titkárság hivatalos honlapján, továbbá a pályázatról szóló értesítést és a honlap címét, ahol a pályázat elérhető, közzé kell tenni a Szerb Köztársaság teljes területén terjesztett legalább egy napilapban.

A pályázat, valamint a pályázatról és a pályázatot közzétevő honlapról szóló tájékoztatás Vajdaság AT szerveinek hivatalos használatban lévő nemzeti kisebbségi – nemzeti közösségi nyelvein is közzétehető.

**Pályázati kérelem**

**7. szakasz**

A pályázati kérelmet egységes űrlapon kell benyújtani, amelyet a Titkárság honlapján kell közzétenni, a pályázat közzétételétől számított 15 napnál nem rövidebb határidőn belül.

A pályázat 2025. február 5-től 2025. március 7-éig áll nyitva.

**A kérelemhez melléklendő dokumentáció**

**8. szakasz**

A pályázati kérelemhez az alábbi dokumentumokat kell mellékelni:

1. a Minisztérium kéttannyelvű oktatás megvalósítására vonatkozó jóváhagyását igazoló dokumentum fénymásolatát,
2. a programköltségekre, felszerelés beszerzésére vonatkozó kötetlen ajánlatot-előszámlát (költségszámítást).

A Titkárság fenntartja jogát, hogy a pályázótól, szükség szerint, kiegészítő dokumentációt és információkat kérjen. Amennyiben a pályázó a hiánypótlási felhívásnak 8 napon belül nem tesz eleget, a Titkárság a pályázatot hiányosnak véli.

**Pályázati bizottság**

**9. szakasz**

Az oktatási teendők illetékes tartományi titkára (a továbbiakban: tartományi titkár) a pályázat lefolytatására Bizottságot alakít.

A Bizottság tagjai kötelesek nyilatkozatot aláírni arról, hogy a Bizottság munkájából és döntéséből, illetve a pályázat lebonyolításából semmilyen magánérdekük nem származik (Összeférhetetlenségi nyilatkozat).

Összeférhetetlenségről van szó, ha a Bizottság tagja vagy családtagjai (házastársa vagy élettársa, gyermeke vagy szülője) a pályázaton részt vevő kérelmező testület vagy bármely más, a pályázattal kapcsolatban álló jogi személy foglalkoztatottjai vagy tagjai a kérelmezőnek, vagy a kérelmezőkkel kapcsolatban a közérdekkel ellentétes anyagi vagy immateriális érdeke van, éspedig családi kötődés, gazdasági érdek vagy egyéb közös érdek esetén.

A Bizottság tagja a pályázattal kapcsolatos első intézkedés foganatosítása előtt aláírja a nyilatkozatot.

Összeférhetetlenség megállapítása esetén a Bizottság tagja haladéktalanul értesíti a Bizottság többi tagját, és kivonja magát a Bizottság további munkája alól. Az összeférhetetlenség megoldásáról a Titkárság minden esetben külön dönt, majd az összeférhetetlenség megállapításakor új, helyettes tagot jelöl ki a Bizottságba.

**10. szakasz**

A kérelmek benyújtási határidejének lejártát követően a Bizottság hozzáfog a kérelmek elbírálásához.

A Bizottság határozattal elutasítja a hiányos és szabálytalanul kitöltött kérelmeket, valamint azokat, amelyekben nem töltöttek ki minden kötelező mezőt (a nem kötelező mezők a kérelem űrlapján feltüntetésre kerültek), az aláíratlan vagy nem lepecsételt kérelmeket, illetve a késve benyújtott kérelmeket.

A Bizottság határozattal elutasítja a nem engedélyezett kérelmeket, éspedig:

* az illetéktelen személyek, valamint a pályázatban nem előirányzott kérelmezők által benyújtott kérelmeket,
* azokat a kérelmeket, amelyek nem vonatkoznak a jelen Szabályzat 2. szakaszában foglalt pályázati rendeltetésekre,
* azokat a kérelmeket, amelyek felszerelés beszerzésére, beruházásra, illetve a kérelmező folyó költségeire és rendes tevékenységére vonatkoznak,
* azon pályázók kérelmét, akik az előző évben odaítélt eszközök felhasználásáról szóló jelentést nem nyújtották be, vagy akiknél a jelentésből megállapítást nyer, hogy az eszközöket nem rendeltetésszerűen használták fel, továbbá elvetésre kerülnek azoknak a kérelmezőknek a kérelmei is, akik a Titkárság előző pályázatai szerinti kötelezettségeiket nem teljesítették, különösen, ha nem küldték el bizonyítékként a megvalósított tevékenységekről készült fényképeket és videókat,
* azon kérelmezők kérelmeit, akik az előző évben megvalósított programokról/projektekről szóló leíró/pénzügyi jelentést az előirányozott határidőben nem küldték meg,
* a projekt megvalósítását célzó felszerelés beszerzésére vagy karbantartására, valamint az egyéb nagyösszegű kiadásokra vonatkozó kérelmeket.

A kérelmező panasszal élhet a kérelem elutasítására vonatkozó határozattal szemben, éspedig a határozat kézhezvételétől számított 8 napon belül. A Titkárság a panaszra vonatkozó, indokolással ellátott döntést a panasz átvételét követő 15 napon belül hozza meg.

**Az eszközök odaítélésének mércéi**

**11. szakasz**

A jelen Szabályzat 2. szakasza 1. bekezdésének 1. pontjában foglalt rendeltetésekre odaítélendő eszközök összegének meghatározása során a következő mércéket kell alkalmazni:

|  |  |  |
| --- | --- | --- |
| Sor-szám | Mércék | Pontszám |
| 1. | a kéttannyelvű tagozatok száma | 0-30 |
| 2. | a kéttannyelven oktatott tantárgyak száma  | 0-10 |

 A jelen Szabályzat 2. szakasza 1. bekezdésének 2. pontjában foglalt rendeltetésekre odaítélendő eszközök összegének meghatározása során a következő mércéket kell alkalmazni:

|  |  |  |
| --- | --- | --- |
| Sor-szám | Mércék | Pontszám |
| 1. | a kéttannyelvű oktatásban résztvevő tanárok létszáma | 0-30 |
| 2. | a kéttannyelvű oktatással felölet tanulók száma | 0-10 |
| 3. | az indokoltságot a kéttannyelvű oktatás további fejlesztése vonatkozásában (a Cambridge Központ licencia és/vagy nemzetközi érettségi) | 0-10 |

**12. szakasz**

A pályázatban és a Szabályzatban meghatározott mércékkel összhangban a Bizottság rangsorolja a pályázókat, és javaslatot tesz a pályázatban meghatározott eszközök elosztására.

A Bizottság köteles az eszközök elosztására vonatkozó javaslatot a kérelmek benyújtására megszabott határidő lejártától számított legfeljebb 60 napon belül elkészíteni, és a rangsorolási listával együtt benyújtani a tartományi titkárnak döntéshozatalra.

**Az eszközök odaítéléséről szóló döntéshozatal**

**13. szakasz**

A tartományi titkár megvitatja a Bizottság javaslatát és a rangsort, majd határozattal dönt a pályázaton részt vevő általános és középiskolák közötti eszközök elosztásáról.

A jelen szakasz 1. bekezdésében foglalt határozat végleges.

A jelen szakasz 1. bekezdésében foglalt, az odaítélt eszközökre vonatkozó táblázatos szemléltetést is tartalmazó határozatot közzé kell tenni a Tartományi Titkárság honlapján.

**Szerződéskötés**

**14. szakasz**

A Tartományi Titkárság az eszközök odaítélésére vonatkozó kötelezettségét a költségvetési rendszert szabályozó törvény értelmében szerződés alapján vállalja.

**Az odaítélt eszközök folyósítása**

**15. szakasz**

Az odaítélt eszközöket a szerződés megkötését követően, az egyedi kifizetési határozatok alapján, a Vajdaság AT költségvetésébe beáramló eszközök ütemezésével összhangban kell folyósítani.

Ha a felhasználó nem írja alá a szerződést a Titkárság által meghatározott határidőn belül, úgy kell tekinteni, hogy a benyújtott kérelmétől elállt.

Ha a Titkárság befolyásán kívül eső okok miatt a jóváhagyott támogatás nem utalható át a felhasználók számlájára, a Titkárság jogosult a szerződés felmondására.

**Az odaítélt eszközök felhasználása és a felhasználók kötelezettségei**

**16. szakasz**

A felhasználó köteles az odaítélt eszközöket rendeltetésszerűen és jogszerűen használni, a fel nem használt eszközöket pedig Vajdaság AT költségvetésébe visszajuttatni.

A felhasználó köteles az eszközök felhasználásáról szóló jelentést legkésőbb az eszközök odaítélési rendeltetésének megvalósítására meghatározott határidő lejártát követő 15 (tizenöt) napon belül benyújtani, a felelős személy által hitelesített kísérő dokumentációval együtt.

Azon felhasználó részére, aki az előirányzott határidőn belül nem küldi meg a jelentést, felszólítást kell küldeni.

Ha a felszólítás átvételétől számított 8 napon belül a kérelmező nem küldi meg a teljes leíró és pénzügyi jelentést, köteles az eszközöket visszatéríteni Vajdaság AT költségvetésébe, és a következő pályázati kiírás alkalmával pályázati jogát elveszíti.

 A felhasználó köteles az odaítélt eszközöket Vajdaság AT költségvetésébe visszajuttatni, ha megállapítást nyer, hogy az eszközöket nem az odaítélés rendeltetésének megvalósítására használták fel.

Ha gyanú merül fel, hogy egyes esetekben az odaítélt eszközöket nem rendeltetésszerűen használták fel, a Titkárság eljárást indít az illetékes költségvetési felügyelőség előtt az eszközök rendeltetés- és jogszerű felhasználásának ellenőrzése céljából.

**A megvalósítás figyelemmel kísérése**

**17. szakasz**

 A programok és projektek megvalósításának figyelemmel kísérése céljából a Titkárság monitoring látogatásokat szervezhet.

 A hat hónapnál hosszabb ideig tartó programok, illetve projektek esetében, amelyekre a jóváhagyott eszközök értéke meghaladja az 500.000,00 dinár összeget, valamint az egy évnél hosszabb ideig tartó programok és projektek esetében a Titkárság a program vagy projekt időtartama alatt legalább egy alkalommal, illetve évente legalább egy alkalommal monitoring látogatást tesz.

A Titkárság a monitoring látogatásról jelentést készít, a látogatástól számított tíz napos határidőn belül.

**Záró rendelkezések**

**18. szakasz**

A jelen szabályzat Vajdaság Autonóm Tartomány Hivatalos Lapjában való közzétételének napján lép hatályba, és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is közzétételre kerül.

Jelen Szabályzat hatályba lépésének napjával a Tartományi Oktatási, Jogalkotási, Közigazgatási, Nemzeti Kisebbségi ‒ Nemzeti Közösségi Titkárság költségvetési eszközeinek a kéttannyelven oktató Vajdaság autonóm tartományi székhelyű általános- és középiskolák finanszírozására és társfinanszírozására való odaítéléséről szóló szabályzat (VAT Hivatalos Lapja, 7/2023. és 5/2024. szám) hatályát veszti.

TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI - NEMZETI KÖZÖSSÉGI TITKÁRSÁG

Szám: 00315105 2025 09427 001 001 000 001

Újvidék, 2025. február 4.

Ótott Róbert

TARTOMÁNYI TITKÁR